
                  Република Србија
МИНИСТАРСТВО ИНФОРМИСАЊА
         И ТЕЛЕКОМУНИКАЦИЈА




ИЗВЕШТАЈ  О СПРОВЕДЕНОМ КОНКУРСУ ЗА СУФИНАНСИРАЊЕ ПРОJЕКАТА ПРОИЗВОДЊЕ МЕДИЈСКИХ САДРЖАЈА ЗА ИНТЕРНЕТ МЕДИЈЕ У 2026. ГОДИНИ




                                                   










Август 2026. године

Министарство информисања и телекомуникација је на основу члана 27. став 8. Закона о јавном информисању и медијима („Службени гласник РС”, брoj 92/23, 51/25) припремило извештај о спроведеном Конкурсу за суфинансирање проjеката производње медијских садржаја за интернет медије у 2026. години.


1.  Основни подаци о Конкурсу
Министарство је на основу члана 16. став 1. тачка 4.) и члана 20. Закона о јавном информисању и медијима („Службени гласник РС”, брoj 92/23, 51/25), Правилника о суфинансирању пројеката за остваривање јавног интереса у области јавног информисања („Службени гласник РС” брoj 6/24 и 106/24 и 98/25), Уредбе о условима и критеријумима усклађености државне помоћи у области јавног информисања („Службени гласник РС” број 9/22) и Одлуке о расписивању конкурса за суфинансирање пројеката у области јавног информисања у 2026. години Број: 000068723 2026 13460 003 005 000 001 од 27. фебруара 2026. године расписало Конкурс за суфинансирање проjеката производње медијских садржаја за интернет медије у 2026. години. Конкурс је био расписан у периоду од 1. марта 2026. године до 31. марта 2026. године, а јавни позиви су објављени на веб-сајту Министарства информисања и телекомуникација и на Јединственом информационом систему за спровођење и праћење суфинансирања пројеката у области јавног информисања (у даљем тексту: ЈИС).
     Учесници конкурса су могли поднети захтев за суфинансирање пројекта у износу који не прелази 80% оправданих трошкова вредности пројекта.

2. Намена Конкурса

Намена конкурса је пружања финансијске подршке производњи медијских садржаја који доприносе остваривању јавног интереса у области јавног информисања, дефинисаног чланом 15. Закона о јавном информисању и медијима. 


3. Критеријуми за оцену пројеката

Критеријуми на основу којих су пројекти оцењивани су:

1) Мера у којој је предложена пројектна активност подобна да оствари јавни интерес у области јавног информисања, а посебно:
1. релевантност пројекта;
2. изводљивост пројекта;
3. праћење реализације пројекта;
4. капацитети предлагача пројекта;
5. доступност садржаја циљној групи;
6. буџет и оправданост трошкова.

2) Мера у којој се медиј путем кога ће бити реализован пројекат придржава професионалних и етичких стандарда:
1. да ли су медију путем којег ће бити реализован пројекат изречене мере од Савета за штампу, у последњих годину дана, због кршења професионалних и етичких стандарда;
 2. тежина прекршаја и учесталост понављања.

3.1  Ближи критеријуми за оцену пројеката

Јавним позивом су дефинисани ближи критеријуми, односно приоритетне теме:                                                                             

· очување српског идентитета, српског језика и српског ћириличног писма; 
· политичка, међунационална, међуверска и други облици толеранције и разумевање; 
· превенција и заштита од дискриминације; 
· култура јавног дијалога; 
· сузбијање говора мржње и лажних вести у медијима; 
· безбедност деце на интернету; 
· медијска писменост; 
· владавина права;
·  заштита података о личности, а посебно личности малолетника; 
· улога и значај цивилног друштва; дигитализација и вештачка интелигенција; 
· безбедност новинара; 
· развој критичког мишљења; 
· друштвене и породичне вредности; 
· подстицање рађања; 
· афирмативни садржаји за децу и младе; 
· нове форме популарне културе; 
· српска уметност и традиција; 
· култура сећања; 
· обележавање годишњица: 150 година од Српско – турских ратова, 200 година Матице Српске, 100 година Српског ПЕН центра, 200 година од рођења Светозара Милетића, 170 година од рођења Николе Тесле, 130 година од рођења Милоша Црњанског, 50 година од смрти Иве Андрића; развој науке и образовања;
·  равномерни регионални развој; 
· унапређење и проширење пољопривредне производње; 
· прехрамбена безбедност; 
· безбедност саобраћаја; 
· превенција насиља у породици, родно заснованог насиља и насиља уз употребу оружја; 
· смањење ризика социјалне искључености припадника осетљивих група; 
· родна димензија у друштвеној пракси и институцијама друштва; 
· борба против корупције; 
· борба против организованог криминала; 
· борба против трговине људима; 
· превенција тероризма; 
· спречавање злоупотребе психоактивних супстанци; 
· заштита сексуалног и репродуктивног здравља; 
· заштита животне средине; 
· спречавање злоупотребе оружја; 
· јавно здравље и здравствене потребе становништва.	



Учесници су, осим на приоритетне, могли да предложе суфинансирање пројекта и на друге теме које доприносе остваривању јавног интереса у области јавног информисања.

4. Финансијски аспекти конкурса

[bookmark: _Hlk120789603]За реализацију Конкурса за суфинансирање проjеката производње медијских садржаја за интернет медије у 2026. години опредељено је 46.000.000,00 динара. Средства су планирана на економским класификацијама: 25.000.000,00 на 424 - са које су додељена привредним друштвима и предузетницима и 21.000.000,00 на 481 - са које су додељена организација цивилног друштва, синдикатима и верским организацијама. 

 Табела 1. Приказ опредељених средстава по економским класификацијама

	РБ
	Назив конкурса
	Економска класификација
	Износ средстава у РСД

	1.
	 Конкурс за суфинансирање пројеката производње медијских садржаја за интернет медије
 
	424
	 25.000.000,00

	
	
	481
	  
 21.000.000,00



	
	Укупно:
	
	 46.000.000,00




Учесници су за реализацију пројеката тражили укупно 283.010.119,20 динара, што је 6,2 пута више у односу на износ опредељених средстава за реализацију конкурса. 

Табела 2. Приказ тражених средстава у односу на претходну годину

	РБ
	Назив конкурса
	Тражена средства у 2025. години
	Тражена средства у 2026. години

	1.
	Конкурс за суфинансирање пројеката производње медијских садржаја за интернет медије у 2025. години
	298.181.654,00
	283.010.119,20



[bookmark: _Hlk120790364]
[bookmark: _Hlk207713813]            Најмањи износ средстава који је могао бити одобрен за суфинансирање пројекта је 500.000,00 динара, а највећи 1.500.000,00 динара. Ни једном кориснику није одобрен износ већи од 1.400.000,00 динара. 


5. Пријављени пројекти

[bookmark: _Hlk120790527]На Конкурс за суфинансирање проjеката производње медијских садржаја за интернет медије у 2026. години путем ЈИС-а пристигло је укупно 307 пријава. Проверу поднетих пријава извршила је стручна служба министарства. Провера се односила на испуњеност услова за учешће на конкурсу. Због неиспуњавања услова конкурса, датих у jавном позиву, решењем је одбаченo девет пројектних пријава. Одбачене пројекте комисија није разматрала. 	

6. Именовање и улога стручне комисије

[bookmark: _Hlk120790604]За Конкурс за суфинансирање проjеката производње медијских садржаја за интернет медије у 2026. години кандидати за чланове стручне комисије пријављивали су се путем ЈИС-а. Биографије кандидата за чланове комисије вредноване су путем ЈИС-а на основу бодовне листе за оцену биографија и кандидати су се на конкурс пријављивали са већ раније оствареним бројем бодова. На две ранг листе пријављених кандидата, на основу броја добијених бодова стигло је 7 пријава кандидата за чланове комисије, од којих су 4 пријаве новинарских и медијских удружења и 3 пријаве теоретичара, аналитичара и практичара из области медија који су се самостално пријавили. Министар је на основу ранг листе Решењем о именовању чланова Комисије за Конкурс за суфинансирање проjеката производње медијских садржаја за интернет медије у 2026. години Број: 001491346 2026 13460 003 005 012 002 од 8. јуна 2026. године именовао петочлану комисију за оцену пројеката. 
           Већина чланова комисије именована је на предлог новинарских и медијских удружења. Решење о именовању чланова комисије за Конкурс за суфинансирање проjеката производње медијских садржаја за интернет медије у 2026. години доступно је на веб сајту Министарства информисања и телекомуникација на адреси: https://www.mit.gov.rs/extfile/sr/21781/Resenjekomisija.pdf и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/0ab2aa6a-38a3-4f6d-be3c-a01a55986981. 

Чланови комисије су потписали Пословник о раду, Изјаву о непостојању сукоба интереса и Уговор о делу, којим су се обавезали да размотре и оцене пројекте у складу са критеријумима утврђеним Законом о јавном информисању и медијима,  Правилником о суфинансирању пројеката за остваривање јавног интереса у области јавног информисања, наменом и критеријумима конкурса, датим у јавном позиву којим је расписан конкурс и смерницама за дефинисање и правдање трошкова пројеката. 
Пријаве пристигле на конкурс чланови комисије су оценили на порталу Јединственог информационог система у складу са прописаним критеријумима. Такође, члановима Комисије је указано да је у ЈИС-у администратор мера – Савет за штампу унео изречене мере за медије, што представља један од општих критеријума који се узима у обзир приликом оцењивања самих пројеката.
Након оцене сваког појединачног пројекта од стране свих чланова комисије бодови су у ЈИС-у аутоматски сабрани и формирана је ранг листа пројеката, на основу које је комисија на заједничком састанку у министарству предложила износ средстава за сваки подржани пројекат, у складу са опредељеним износом за реализацију конкурса, расподељеним по економским класификацијама 424 и 481. За пројекте који су добили мањи износ средстава од траженог, комисија је одредила врсту ревидирања активности и предложеног буџета. 


 
7. Подржани пројекти 
 
Одлуку о расподели средстава у виду решења, са образложењем, донео је министар, на основу предлога комисија. Од укупно разматраних 307 пројеката подржано је 64, средствима у износу од 46.000.000,00 динара. Један корисник је одустао од реализације пројекта.
Већина пројеката је подржана мањим од траженог износа, па су подносиоци били дужни да доставе Министарству ревидирану пријаву и ревидирани буџет пројекта. 


	
Табела 4. Приказ броја пројеката пријављених на конкурс и износ додељених средстава

	РБ
	Назив конкурса
	Средства додељена на конкурсу
	Укупан број пројеката
	Број одбачених пројеката
	Број разматраних пројеката
	Број подржаних пројеката

	1.
	Конкурс за суфинансирање пројеката производње медијских садржаја за интернет медије
	46.000.000,00
	307
	9
	298
	64




На веб сајту Министарства информисања и телекомуникација на адреси: https://www.mit.gov.rs/vest/20819/konkurs-za-sufinansiranje-projekata-proizvodnje-medijskih-sadrzaja-za-internet-medije-u-2026-godini.php и на ЈИС-у https://jis.mit.gov.rs/grant-owners/2b738bfc-587e-47ae-b0b9-91ccfd208cb3/grants/0ab2aa6a-38a3-4f6d-be3c-a01a55986981 објављена су следећа документа о реализацији конкурса: 
· ранг листа пројеката,
· записник о раду комисије,
· предлог комисије о расподели средстава и
· решење о расподели средстава.




8. Тематска разноврсност подржаних пројеката


Највећи број подржаних пројеката на Конкурсу за суфинансирање проjеката производње медијских садржаја за интернет медије у 2026. години односио се на афирмативне садржаје за младе и на очување националног и културног идентитета. На ове две теме реализовано је 19 пројеката. Културним добрима посвећено је 6 пројеката. Четири пројекта подржано је на тему о јавном здрављу. На тему о друштву подржано је 8 пројеката. Укупно 8, односно по 2 пројекта подржано је на теме о лажним вестима, медијској писмености, одрживом развоју и мултикултуралности.  По 1 пројекат подржан је на теме заштита животне средине, равномерни регионални развој, безбедност, демографија, култура јавног дијалога, људска и мањинска права, пољопривреда, спорт, обележавање годишњице и вештачка интелигенција.










Табела 5. Приказ броја подржаних пројеката по темама и областима


	Тема/Област
	Укупан бр. подржаних пројеката  

	
	

	Афирмативни садржаји за младе
	10

	Друштво
	8

	Заштита животне средине 
	1

	Јавно здравље
	4

	Култура сећања 
	5

	Културна добра 
	6

	Лажне вести
	2

	Медијска писменост
	2

	Одрживи развој
	2

	Туризам
	3

	Равномерни регионални развој
	1

	Безбедност
	1

	Демографија
	1

	Култура јавног дијалога
	1

	Људска и мањинска права
	1

	Мултикултуралност
	2

	Пољоприверда
	1

	Спорт 
	1

	Вештачка интелигенција
	1

	Обележавање годишњице
	1

	Родна димензија 
	1

	Очување националног и културног идентитета
	9







Корисници  средстава чији су пројекти подржани путем конкурса навели су жанрове за реализацију медијских садржаја и урађен је  приказ жанровске разноврсности. Један број корисника навео је у изјави да ће садржај бити реализован кроз више жанрова (нпр: вест, извештај, репортажа, интервју, чланак) па је као преовлађујући сматран први жанр који је наведен.


Табела 6. Жанровска разноврсност реализованих садржаја према броју корисника средстава

	РБ
	Жанр
	Број корисника

	1
	Вест
	9

	2
	Чланак
	            34

	3
	Репортажа
	8

	4
	Интервју
	13

